system
Răspunde în limba română, în stilul Wikipedia, cat mai corect gramatical.
user
Descrie în detaliu Nicolae Suțu.
assistant
Nicolae Suțu (Soutzo) (n. 25 octombrie 1798, Constantinopol – d. 10 ianuarie 1871, Făurei) a fost un om politic și primul economist român.

Viața
Nicolae Suțu s-a născut în orașul Arnavutköy, localitate pe malul Bosforului.
A fost fiul domnitorului Alexandru Nicolae Suțu și al domniței Eufrosina Callimachi, fiica principelui Alexandru Callimachi. Nicolae Suțu este unchiul junimistului Alexandru Grigore Suțu.

S-a căsătorit cu Ecaterina Cantacuzino-Pașcanu, fiica Marelui vornic Constantin Cantacuzino, în iulie 1820. După decesul părintelui său în ianuarie 1821, pleacă cu familia în exil la Kronstadt (Brașov), din 1821 până în 1825, după care se stabilește în Moldova, la Iași, unde se naturalizează și devine un important om politic și primul economist român: președintele Tribunalului de Comerț (1832), postelnic (1832), secretar de stat membru în Sfatul administrativ, Mare postelnic (1834), bei al Imperiului otoman (1834), vornic (1835), secretarul particular al domnitorului Mihail Sturdza (1835-1848), ministru de Finanțe (1839, 1841-1843, 1849), Mare postelnic (1842), Mare logofăt (1843), Mare Logofăt al Justiției (1846-1848, 1849-1851), autorul principal al Regulamentului Instrucției publice (1843), președintele Sfatului administrativ extraordinar, director și acționar al Teatrului Național din Iași (1845-1846), secretarul particular al domnitorului Grigore al V-lea Ghica (1849-1855), caimacam (1852), președintele Consiliului de Miniștri și ministru de Interne (1853), ministrul Cultelor și al Instrucției publice (1853), deputat (1859), principalul membru al Comisiei centrale de la Focșani a domnitorului Alexandru Ioan Cuza (1860-1862), statistician, economist, memorialist, om de litere, fondatorul satului Pungești-Vaslui (1838-1840), ctitorul bisericii Sfântul Alexandru din Pungești-Vaslui (1845), unul dintre fondatorii Jockey Clubului din Iași (1875), decorat cu Ordinul turc Nișani-Iftihar (1834 și 1850), decorat cu Ordinul rus Sfânta Ana (1834) și Ordinul Sfântul Vladimir (1829 și 1851), decorat cu Ordinul grec Saint-Sauveur (1842), decorat cu Ordinul polonez Sfântul Stanislas (1854) etc.

Opera
Notions statistiques sur la Moldavie, Jassy, 1832, 1840, 1849, 1850, 1852 
Ifigenia în Taurida | Iphigénie en Tauride, , Athènes, 1837
Œuvres poétiques, Athènes, 1837
Poèmes et Proses, Athènes, 1842
Aperçu sur l’état industriel de la Moldavie, Jassy, 1838
Aperçu sur les causes de la gêne et de la stagnation du commerce, et sur les besoins industriels de la Moldavie, Jassy, 1838
Observations statistiques pour l'an, 1848
Actes de l’organisation d’une Banque nationale de Moldavie, Jassy, 1852 
Des moyens propres à donner l’impulsion à l’industrie, Jassy, 1861 
Expunerea motivelor Proiectului de legiurie morală Focșani, 1861 împreună cu ARSACHE, A
Quelques observations sur la statistique de la Roumanie Fokchani, Impr. H. Goldner, 1867 
Quelques observations sur la statistique de la Roumanie Fokchani, Impr. H. Goldner, 1868 
Mémoires du prince Nicolas Soutzo Grand-logothète de Moldavie 1798-1871, Vienne, édition posthume 1899
Amintiri de călătorie, Iasi, ediție postumă 2000 
(Bibliografie : Radu Negrescu-Suțu - Cartea de Aur a Familiei Suțu, pag. 113; Ionel Maftei – Personalități ieșene, vol. III)

Note

Nașteri în 1789
Decese în 1871
Economiști români
Politicieni români
Economiști din secolul al XIX-lea